text: O Tingsokiw ko pitooran no Ireland, salongan micalap to 84% tamdaw, o Ireland sainanengay mitoor to pakayraan a kitakit, 1973 miheca mirocokay to pikihatiya to Misa mata’elif ko 90%. I ’ayaw no 2014 miheca o pipesi’ to wawa o ma’odangay, i 2014-2018 mihecaan o sakanga’ay tomenek ko tireng no citiyaday ano eca sakaeca pikinapatay saan a micolek; 2019 miheca misitapang ko citiyaday fafahiyan i ’ayaw to saka 12 lipay manga’ay mipesi’. O Tingsokiw a kiwha o parana’an no syakay ato saka’orip no Ireland, nikawrira pina mihecaan a pitoor mato masereray to. I 1996 mhecaan tangasa 2009 mhecaan, o mikihatiyaay to kiwkay a tamdaw nai 66% maserer to 46% ko tamdaw, nika i kaka ho ka;’aloman to no Europe a kitakit. I 1990 mihecaan, kapolongan-pitopa ko Ireland 50.28% ko paya miketon palasawad to nikadadoedoan to 58 miheca a pilalang malaliyas ko ramod.